《湖上答赠方尔止》
明代·黎遂球

读书当世士，之子意深湛。大雅岂不作，和平存好音。

笔香闻桂性，诗骨见兰心。海上予兹去，弹琴重可寻。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。